РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 5

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

13 февруари 2017 г.
/понеделник - 10,00 часа/

	Днес, 13 февруари 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА  - отсъства
СОНЯ НАЙДЕНОВА

Присъстват от администрацията на ВСС експертни сътрудници към комисията: Румен Митев - началник-отдел "САОД", дирекция "ИТСС"; Елеонора Савова – началник-отдел „СК”, дирекция "СККМ", Емилия Петкова – главен експерт в отдел „САОД”, дирекция "ИТСС”.

По т.1 присъстват: Теодора Точкова – главен инспектор в Инспектората към Висшия съдебен съвет, Игнат Георгиев – инспектор в ИВСС, Кирил Арнаудов – експерт в звено „Аналитично“ в ИВСС.

	1. ОТНОСНО: Работна среща с участието на г-жа Теодора Точкова – главен инспектор в Инспектората към ВСС и г-н Марин Кошутов от „Смарт системс 2010“  ЕООД относно обсъждане на възможността за осигуряване на достъп на ИВСС до СИНС, съобразно решение на КСКНСС по протокол № 4/06.02.2017 г., т. 6.
Приложение: Извлечение от протокол № 4/06.02.2017 г., т.6 и т.11 и Доклад относно указание до разработчика на СИНС във връзка с отчитането на намаляващите коригиращи коефициенти при прекратяване на дела.

С решение по протокол № 28/13.12.2016 г., т. 54 Съдийската колегия на Висшия съдебен съвет е направила предложение на Пленума на Висшия съдебен съвет да възложи на КПКИТ да вземе мерки за осигуряване на експертен ресурс за подобряване на действащите електронни системи за управление на случайното разпределение и измерване на натовареността на съдиите.
	С решение по протокол № 46/15.12.2016 г., д.т. 5 на пленума на Висшия съдебен съвет е възложено на КПКИТ и КСКНСС да сформират работна група, която да установи и посочи проблемите в Софийски районен съд при използването на системата за случайно разпределение на делата и Системата за измерване на натовареността на съдиите и в срок до 27.01.2017 г. да предложи на Съдийската колегия на ВСС мерки за тяхното разрешаване.
	На проведена среща между членове на ВСС, магистрати от СРС и представители на ИВСС е предложено да се използва въведената през м. април с решение на ВСС норма за натовареност с цел сравнение на труда на един съдия от друг съд с три пъти по-натоварените магистрати от СРС, както и инспекторите от ИВСС да задълбочат аналитичната част на проверките си по отношение на обективните и субективни причини за забава на съдиите в СРС при разглеждане на делата.
	С писмо от 24.01.2017 г. главният секретар на Инспектората към Висшия съдебен съвет е направил искане за осигуряване на достъп на ИВСС до Системата за измерване на натовареността на съдиите /СИНС/. Наведените доводи в подкрепа на направеното искане за достъп до данните на СИНС са във връзка с извършваните от инспектората комплексни планови проверки в съдилищата /чл. 6, ал. 3 от Методиката за провеждане на проверки на органите на съдебната власт от екипи на ИВСС/.
	Обективираното в писмото на главния секретар на ИВСС искане е обсъдено от КПКИТ, която в решение по протокол № 3/30.01.2017 г., т. 7 е изразила становище, че не възразява да бъде предоставен достъп на ИВСС до СИНС.
В изпълнение на решение по протокол № 46/15.12.2016 г., д.т. 5 на пленума на Висшия съдебен съвет и след проведена работна среща с Теодора Точкова – главен инспектор на ИВСС, Игнат Георгиев – инспектор в ИВСС, Кирил Арнаудов – експерт в звено „Аналитично“ в ИВСС и Марин Кошутов от „Смарт системс 2010“ ЕООД, КСКНСС счита за необходимо да се предостави достъп на Инспектората към Висшия съдебен съвет до Системата за измерване на натовареността на съдиите /СИНС/, както и до Централизираната система за случайно разпределение на делата, като за целта главният инспектор на ИВСС следва да предостави необходимите данни за лицата, които да се регистрират като потребители в двете системи.
По изложените мотиви,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1. Предлага на Съдийската колегия на Висшия съдебен съвет да обсъди и приеме следното решение: 
										ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И :

1.1. Да се предостави достъп на Инспектората към Висшия съдебен съвет до Системата за измерване на натовареността на съдиите /СИНС/ и до Централизираната система за случайно разпределение на делата.
1.2. За постигане на целта по т. 1.1. главният инспектор на ИВСС следва да предостави на „Смарт системс 2010“ ЕООД чрез КСКНСС необходимите данни за лицата, които да се регистрират като потребители в двете системи.

2. ОТНОСНО: Писмо от г-жа Елка Атанасова – член на ВСС относно искане за отлагане разглеждането на справките за индивидуална натовареност на следователите, съобразно решение на КСКНСС по протокол № 4/06.02.2017 г., т. 10 за следващо заседание на комисията.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо от г-жа Елка Атанасова – член на ВСС относно искане за отлагане разглеждането на справките за индивидуална натовареност на следователите, съобразно решение на КСКНСС по протокол № 4/06.02.2017 г., т. 10 за следващо заседание на комисията.
2.2 Отлага разглеждането на справките за индивидуална натовареност на следователите, съобразно решение на КСКНСС по протокол № 4/06.02.2017 г., т. 10 за следващото заседание на комисията.
2.3. Изпраща решението на комисията на г-жа Елка Атанасова – член на ВСС, за сведение.

3. ОТНОСНО: Извлечение от протокол № 7/09.02.2017 г. от заседание на комисия „Бюджет и финанси“ на ВСС относно предоставяне на обоснована информация от постоянните комисии на ВСС за нови дейности за периода 2018-2020 г., които досега не са предвиждани в бюджета на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1.  Отлага обсъждането за следващото заседание на комисията.
3.2. За следващото заседание да се прецизират конкретни предложения за нови дейности, които да бъдат предложени на комисия „Бюджет и финанси“ на ВСС, за които следва да се предвидят средства в  тригодишната бюджетна прогноза.
3.3. При изготвяне на предложенията по т. 3.2. да бъде съобразен График за конкретни действия и мерки за оптимизирани на съдебната карта, приет от КСКНСС с решение по протокол № 28/03.10.2016 г. 
3.4.  Изпраща решението на Комисия „Бюджет и финанси“ на ВСС за сведение.

4. ОТНОСНО: Писмо изх. № РД-15-52/06.02.2017 г. от председателя на Административен съд – Пазарджик относно искане за включване в конкурс за назначаване на съдии на 1 /една/ свободна щатна бройка за длъжността „съдия“ в Административен съд – Пазарджик и искане за увеличаване щата на съдиите в съда с 1 /една/ щатна бройка за длъжността „съдия“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение писмо изх. № РД-15-52/06.02.2017 г. от председателя на Административен съд – Пазарджик относно искане за включване в конкурс за назначаване на съдии на 1 /една/ свободна щатна бройка за длъжността „съдия“ в Административен съд – Пазарджик и искане за увеличаване щата на съдиите в съда с 1 /една/ щатна бройка за длъжността „съдия“.
4.2. Не възразява на направеното предложение от председателя на АдмС – Пазарджик за включване на 1 /една/ свободна щатна длъжност „съдия“ в АдмС – Пазарджик в предстоящо обявяване на конкурс за назначаване на съдии.
4.3. Възлага на отдел „САОД“ на ВСС във връзка с направеното предложение от председателя за увеличаване щата на съдиите в съда с 1 /една/ щатна бройка за длъжността „съдия“ за следващото заседание на КСКНСС да подготвят справка за натовареността на съда за тригодишен период, включваща информация за натовареността по щат; действителната натовареност; обявени конкурси за заемане на магистратски длъжности; промяна на щатната численост, командировани магистрати от/в съда.
4.4. Изпраща решението по т. 4.2 на  КАК към Съдийската колегия за сведение.
4.5. Изпраща решението по т. 4.3 на отдел „САОД“ за сведение и изпълнение. 

5. ОТНОСНО:  Писмо вх.№ ВСС-1679/06.02.2017 г. от г-н Димитър Тончев – главен секретар на ВСС в изпълнение на решение на КСКНСС по протокол № 2/23.01.2017 г., т.4 относно информация за реда и начина за водене и приобщаване на електронната справка за индивидуална натовареност на съдиите към кадровите досиета, съгласно чл. 17 от Правилата за оценка на натовареността на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. Приема за сведение  писмо вх.№ ВСС-1679/06.02.2017 г. от г-н Димитър Тончев – главен секретар на ВСС в изпълнение на решение на КСКНСС по протокол № 2/23.01.2017 г., т.4 относно информация за реда и начина за водене и приобщаване на електронната справка за индивидуална натовареност на съдиите към кадровите досиета, съгласно чл. 17 от Правилата за оценка на натовареността на съдиите.
5.2. Приема направеното предложение от главния секретар на ВСС на хартиен носител в оригинал и в електронен вариант на персонални данни за магистрата към кадровите досиета на съдиите, които се водят и съхраняват във ВСС, да се прилага само обобщена справка съгласно изискванията на чл. 17, ал. 2 от Правилата за оценка на натовареността на съдиите /ПОНС/ за индивидуалната натовареност за годишен период по приложения образец.
5.3. Изпраща решението по т. 5.2. на главния секретар на ВСС и на директор дирекция „Съдебни кадри и конкурси на магистрати“ за сведение и по компетентност.
 5.4. Указва на председателите на съдилищата да изпращат в електронен вариант обобщена справка за индивидуалната натовареност на всеки съдия за годишен период по приложения образец, като съгласно § 8 от ПЗР на ПОНС първата такава справка следва да бъде генерирана от СИНС към 01.04.2017 г., след което към 1 януари на всяка следваща година.

6. ОТНОСНО: Писмо изх. № 9-А/12-01.2017 г. от председателя на Районен съд-Силистра относно запитване във връзка с приложението на Правилата за оценка на натовареността на съдиите. /обсъдена т. 4 по протокол № 4/06.02.2017 г./
Приложение: Доклад относно запитване (изх. № 9-А/12-01.2017 г.) от Районен съд – Силистра във връзка с приложението на Правилата за оценка на натовареността на съдиите /вх. № ВСС-1357/02-02-2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

6.1. Приема представения доклад във връзка с точка 2 от писмото на председателя на РС-Силистра, обсъдено в предходното заседание на комисията.
6.2. Премахва се код 1103-1 от номенклатурата на статистическите кодове по граждански дела.
6.3. В Приложения № 3 към ПОНС се правят следните изменения:
- в приложение 3.1., група 22 – от колоната на РС се премахва код 1103-1;
- в приложение 3.2., група 24 – код 1300-2 се премахва.
- в приложение 3.2. се създава нова група: „24а. Други граждански производства“, като в колоната „ОС-І инстанция“ се поставя код 1300-1 и коефициент за тежест 0,5, а в колоната „АС“ се поставя код 1300-2 и коефициент за тежест 0,5.
6.4. За решенията по т. 6.2 и 6.3 да бъдат уведомени съдилищата и разработчиците на деловодни системи, на ЦСРД и на СИНС, за съответното актуализиране.
6.5. Промените по т. 6.2 и 6.3 да бъдат отразени в съответните материали, публикувани в раздела на комисията на интернет страницата на ВСС.

7. ОТНОСНО: Становище изх. № 53/03.02.2017 г. от председателя на Районен съд – Левски относно отчитането на индивидуалната натовареност на съдиите, съгласно приетите от ВСС Правила за оценка на натовареността на съдиите.

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

7.1. Приема за запознаване становище изх. № 53/03.02.2017 г. от председателя на Районен съд – Левски относно отчитането на индивидуалната натовареност на съдиите, съгласно приетите от ВСС Правила за оценка на натовареността на съдиите.
7.2. Изпраща писмо до председателите на съдилищата, с което ги информира, че в периода м. януари – м. февруари 2017 г. се извършват необходимите действия от разработчика на СИНС с оглед адаптирането на системата към измененията и допълненията на Правилата за оценка на натовареността на съдиите /ПОНС/, приети на 20.12.2016 г. Напомня на административните ръководители, че достоверни справки по чл. 17 от ПОНС могат да бъдат изготвени едва след 01.04.2017 г., до който момент разработчикът на СИНС актуализира данните в системата и изготвя образец на справка за индивидуалната натовареност на съдиите, за което ще бъдат допълнително уведомени.

8. ОТНОСНО: Писмо изх. № 774/27.01.2017 г. от председателя на Районен съд – Русе относно отчитане дейността на съдиите по чл. 306, ал.1, т.4 от НК.

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

8.1. Приема за сведение писмо изх. № 774/27.01.2017 г. от председателя на Районен съд – Русе относно отчитане дейността на съдиите по чл. 306, ал.1, т.4 от НК.
8.2. Създава се нов код 2130 „Производство за произнасяне за веществените доказателства и разноските – чл. 306, ал. 1, т. 4 НПК“ в номенклатурата на статистическите кодове по наказателни дела, като същият се разпределя в Приложения № 2 към Правилата за отчитане степента на натовареност на съдиите, както следва:
- в приложение 2.1. – в група 26 в колоните „РС“ и „ОС въззивни“ с коефициент за тежест 0,6 и в двете колони;
- в приложение 2.2 – в група 26 в колоните „ОС І инстанция“ и „АС“ с коефициент за тежест 0,6 и в двете колони;
- в приложение 2.3 – в група 2 в колоните „СНС“ и „АСНС“ с коефициент за тежест 0,3 и в двете колони.
8.3. За решението по т. 8.2 да бъдат уведомени съдилищата и разработчиците на деловодните системи, на ЦСРД и на СИНС, за извършване на съответното актуализиране.
8.4. Промяната по т. 8.2 да бъде отразена в съответните материали, публикувани в раздела на комисията на интернет страницата на ВСС.

9. ОТНОСНО: Искане изх. № 82/07.02.2017 г. от председателя на Окръжен съд – Кюстендил за уточнения във връзка с прилагането на Правилата за оценка на съдиите.

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

9.1. Приема за сведение искане изх. № 82/07.02.2017 г. от председателя на Окръжен съд – Кюстендил за уточнения във връзка с прилагането на Правилата за оценка на съдиите.
9.2. Изпраща писмен отговор на председателя на Окръжен съд – Кюстендил, с който го информира, че хипотезата, визирана в работната бланка – образец към Раздел ІІ, Глава V на Правилата за оценка на натовареността на съдиите, по отношение на намаляващите коефициенти за производствата по Глава 28 от НПК се имат предвид случаите, в които първоинстанционният или второинстанционният съд прецени, че е необходимо да бъдат събрани доказателствени материали и в този случай коефициентът за тежест е по-висок, а когато съдът прецени, че не е необходимо събиране на доказателствени материали коефициентът за сложност е по-нисък, което кореспондира с нормата на т. 4а от чл. 25 и чл. 26 от Правилата за оценка на натовареността на съдиите.

10. ОТНОСНО: Запитване изх. № РД-09-30/06.02.2017 г. от председателя на Районен съд – Котел относно прилагането на Правилата за оценка на натовареността на съдиите.

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

10.1. Приема за сведение Запитване изх. № РД-09-30/06.02.2017 г. от председателя на Районен съд – Котел  относно прилагането на Правилата за оценка на натовареността на съдиите.
10.2. Изпраща писмен отговор до председателя на РС-Котел както следва:
- по т. 1 от писмото – изменените коригиращи коефициенти, приети с решение на СК по протокол 29/20.12.2016 г., т. 40 отчитането на първата година ще бъде след като бъдат приложени ефективно корекциите в СИНС, като коригираните коефициенти се изчисляват автоматично от системата;
- по отношение на останалите въпроси изпраща писмото на работните групи по наказателни и граждански дела, сформирани към комисията с решение по протокол № 22/29.06.2016 г., т.5, за сведение и съобразяване с оглед евентуално изготвяне на конкретизирано предложение за промени в номенклатурата на статистическите кодове по гражданските дела и в Правилата за оценка на натовареността на съдилищата.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ